CELEX: 62011TN0448
Language: el
Date: 2011-08-05 00:00:00
Title: Υπόθεση T-448/11: Προσφυγή της 5ης Αυγούστου 2011 — Golden Balls Ltd κατά ΓΕΕΑ — Intra Presse (GOLDEN BALLS)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/25
            
         Προσφυγή της 5ης Αυγούστου 2011 — Golden Balls Ltd κατά ΓΕΕΑ — Intra Presse (GOLDEN BALLS)
   (Υπόθεση T-448/11)
   2011/C 298/46
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Golden Balls Ltd (Λονδίνο, Ηνωμένο Βασίλειο) (εκπρόσωποι: M. Edenborough, QC, και S. Smith, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Intra Presse (Boulogne Billancourt, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 22ας Ιουνίου 2011, στην υπόθεση R 1432/2010-1, καθόσον δέχθηκε την προσφυγή όσον αφορά ορισμένα προϊόντα και υπηρεσίες των κλάσεων 9, 28 και 41·
            
         
               —
            
            
               να καταδικάσει την προσφεύγουσα στα δικαστικά έξοδα της παρούσας προσφυγής ή επικουρικώς να καταδικάσει την αντίδικο ενώπιον του τμήματος προσφυγών στα δικαστικά αυτά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «GOLDEN BALLS» για προϊόντα και υπηρεσίες των κλάσεων 9, 28 και 41 (αίτηση καταχωρίσεως κοινοτικού σήματος αριθ. 6036503)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο κοινοτικό σήμα αριθ. 4226148 όσον αφορά το λεκτικό σήμα «BALLON D’OR» για προϊόντα και υπηρεσίες των κλάσεων 9, 14, 16, 18, 25, 28, 38 και 41
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακυρώνει την απόφαση του τμήματος ανακοπών και δέχεται εν μέρει την ανακοπή και προσφυγή
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009, καθόσον το τμήμα προσφυγών κακώς δέχθηκε ότι υφίστατο σύγκρουση μεταξύ του σήματος του οποίου ζητείται η καταχώριση και του προγενέστερου σήματος